„Madame Butterfly" preusmjerava ovdje. Za ostala značenja, v. Madame Butterfly (razvrstavanje).

|  |
| --- |
| *Opere* |
| Vilise
Edgar 
Manon Lesko 
Boemi 
Toska 
Madam Baterflaj 
Kći Zapada 
Lastavica 
Plašt 
Sestra Anđelika 
Đani Skiki 
Turandot  |

**Madama Butterfly** je opera u tri čina Giacoma Puccinija.

Nastanak djela
--------------

Skladatelj je nakon dramske predstave jednočinke Madama Butterfly američkoga pisca Davida Belasca bio tako potresen i pod dojmom, da se odmah odlučio uglazbiti tragičnu pripovijest o nesretnoj ljubavi mlade Japanke. 

Nakon što je dobio Belascovu suglasnost, odlučio je stvoriti operu jednočinku s prologom. Godinu dana kasnije je od svojih libretista Luigija Illice i Giussepea Giacose naručio operni libreto, kojega je poslije odlučio uglazbiti u tri čina.

Prvu izvedbu Madame Butterfly je Puccini povjerio milanskoj Scali gdje su u premijernoj izvedbi nastupili najbolji pjevači. Stoga je Puccini bio uvjeren da će opera doživjeti golemi uspjeh. Dogodilo se upravo suprotno. Na premijeri 17. veljače 1904. je opera izviždana, a kritika joj je predbacila neoriginalnost i plagijatorstvo. Mada je premijerna izvedba imala određene manjkavosti, debaklu su uglavnom kumovale spletke i zavist njegovih rivala. Puccini je ponovno uložio trud te ispravio nedostatke, pa je opera na koncu postavljena u tri čina. Nekoliko mjeseci poslije izvedba Bresci je doživjela golem uspjeh. Godinu dana kasnije Madama Butterfly je izvedena i u londonskom Covent Gardenu. Uslijedile su izvedbe u Parizu (1906.) i Berlinu (1907.).

Uloge
-----

* *Cio-Cio-San (Madam Butterfly)* - sopran
* *Suzuki, njena služavka* - mezzosopran
* *B. F. Pinkerton, poručnik američke mornarice* - tenor
* *Sharpless, američki konzul u Nagasakiju* - bariton
* *Goro, provodadžija* - tenor
* *princ Yamadori* - tenor
* *Bonzo, Cio-Cio-Sanin stric* - bas
* *Yakuside* - bas
* *Kate Pinkerton, nova supruga* - mezzosopran
* *Dolore ('Tuga'), Cio-Cio\_Sanin sin* - bez glasa
* *Cio-Cio-Sanina majka, članovi obitelji, prijatelji, sluge*

Sadržaj
-------

Radnja se događa u Nagasakiju.

**Prvi čin**

Poručnik Benjamin Pinkerton se po japanskom običaju zaruči s gejšom Cio-Cio-San (Madame Butterfly). Nevjestin stric Bonzo, budistički svećenik, proklinje Cio-Cio-San, jer je prešla na kršćanstvo.

**Drugi čin**

Prošle su tri godine. Butterfly sa svojim sinom i sluškinjom Suzuki vjerno čeka na mužev povratak. Posjećuje ih Sharpless. Pinkerton ga je pismom obavijestio da s njim dolazi i njegova američka supruga. Butterfly ne želi vjerovati, da ju je suprug napustio, i da se Pinkerton neće odreći njihovog sina. Pucanj označava dolazak bojnog broda.

**Treći čin**

Butterfly s velikom uznemirenošću iščekuje Pinkertonov dolazak. U predvorju čeka nova Pinkertonova žena, koja želi muževog sina povesti sa sobom. Pinkerton nema snage i hrabrosti susresti Butterfly, zato se radije skloni. Ulazi uznemirena Cio-Cio-San. Kad ugleda nepoznatu ženu bez Pinkertona, shvaća istinu. Odluči sina prepustiti ocu i njegovoj novoj ženi. Oprosti se od sina, potom joj sluškinja Suzuki pomaže pri obredu samoubojstva. Očevim mačem počini harakiri. U kuću upada Pinkerton i ugleda mrtvu Butterfly.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 16146332828918730156
* LCCN: n81079046
* GND: 300122268
* BNF: cb13917243v (podaci)

 |